**STOMATOLOGIE**

|  |  |  |  |  |
| --- | --- | --- | --- | --- |
| Denumirea disciplinei | **Morfopatologia** | | | |
| Tipul | Obligator | | Credite | 6 |
| Anul de studii | II, III | | Semestrul | IV/V |
| Numărul de ore | Curs | 15/15 | Lucrări practice/de laborator | 15/15 |
| Seminare | 15/15 | Lucrul individual | 45/45 |
| Componenta | Fundamentală | | | |
| Titularul de curs | Melnic Eugen | | | |
| Locația | Adresa catedrei: str. N. Testemițanu 27. Adresa bazei clinice: str. N. Testemițanu 29. | | | |
| Condiționări și exigențe prealabile de: | Program: discipline recomandabile de a fi trecute anterior: anatomia omului, biologia moleculară, histologia, genetica umană, biochimia, fiziologia omului. | | | |
| **Competențe profesionale (CP):**  CP1. Executarea responsabilă a sarcinilor profesionale cu aplicarea valorilor și normelor eticii profesionale, precum și prevederilor legislației în vigoare;  CP2. Cunoașterea adecvată a științelor despre structura organismului, funcțiile fiziologice și comportamentul organismului uman în diverse stări fiziologice și patologice, cât și a relațiilor existente între starea de sănătate, mediul fizic și cel social;  CP5. Integrarea interdisciplinară a activității medicului în echipă cu utilizarea eficientă a tuturor resurselor;  CP6. Efectuarea cercetărilor științifice în domeniul sănătății și în alte ramuri ale științei.  CP7. Promovarea și asigurarea prestigiului profesiei de medic și ridicarea nivelului profesional.  **Competențe transversale (ct):**  CT1. Autonomie și responsabilitate în activitate. | | | |
| Misiunea disciplinei | Misiuneaacestui program de studii este fundamentarea cunoștințelor de anatomie patologică generală și specială necesare înțelegerii proceselor patologice în concordanță cu etiologia și mecanismele de producere a bolilor, însușirea aspectelor macroscopice și microscopice ale diferitelor categorii de leziuni. Cunoașterea și înțelegerea modalității de producere, evoluției și consecințelor leziunilor. Definirea și identificarea leziunilor după aspectele macroscopice și histopatologice. Înțelegerea necesității identificării leziunilor în contextul general de boală. Însușirea tehnicii de examinare macroscopică și histopatologică a organelor și țesuturilor. Cunoștințele obținute din studiul morfopatologiei se vor integra cu alte discipline pentru a oferi mijloace de evaluare și diagnosticare pacienților. | | | |
| Tematica prezentată | **Anul II**  Introducere în morfopatologie, noțiuni despre boală, diagnostic, etiologie, patogeneză, erori medicale, iatrogenie, citopatologie, CIM. Patologia celulei. Leziunile (acumulările) intra- și extracelulare reversibile. Pigmentațiile endogene și exogene. Calcinoza patologică. Amiloidoza. Leziunile tisulare ∕ celulare ireversibile. Procesele de adaptare și compensare. Regenerarea țesuturilor. Tulburările circulației sanguine și limfatice (I). Tulburările circulației sanguine și limfatice (II). Inflamația. Inflamația acută. Leziunile inflamatorii acute ale cavității orale și maxilarelor. Sialodenită acută primară și secundară. Inflamația cronică. Leziunile inflamatorii cronice ale cavității orale (granulomul periapical). Sialodenită cronică nespecifică și specifică. Chisturile odontogene și non-odontogene. Patologia articulației temporo-mandibulare. Leziunile pseudotumorale, hiperplastice și cu potențial malign ale mucoasei cavității orale. Tumori: aspecte generale. Tumorile epiteliale și mezenchimale ale țesuturilor moi ale cavității orale. Tumorile odontogene ale maxilarelor. Patologia glandelor salivare. Patologia sistemului hematopoietic. Leziuni roșii-cianotice și leziuni pigmentare. Tumorile melanocitare ale mucoasei cavității orale. Proliferări tumorale limfoide: limfoamele Hodgkin și non-Hodgkin.  **Anul III**  Patologia dinților: Malformațiile congenitale. Leziunile carioase și necarioase ale țesuturilor dure dentare. Bolile autoimune și veziculo-buloase ale cavității orale. Patologia sistemului digestiv superior. Patologia intestinală. Manifestările orale ale patologiilor intestinale. Bolile ficatului, căilor biliare, colecistului și pancreasului exocrin. Patologia vasculară. Patologia inimii. Patologia pulmonară. Bolile infecțioase. Tuberculoza. Bolile rinichilor. Patologia sistemului genital masculin. Infecțiile sexual transmisibile. Patologia vezicii urinare. Patologia organelor genitale feminine. Patologia glandei mamare. Patologia sarcinii și lăuziei. Patologia glandelor endocrine. Sepsisul: Sepsisul odontogen. | | | |
| Finalități de studiu | * Să demonstreze capacitatea de a analiza legitățile dezvoltării leziunilor structurale ale organelor și sistemelor de organe, aplicând cunoștințele anatomo-fiziologice fundamentale, metodele moderne clinico-morfologice și de laborator în scopul stabilirii diagnosticului morfologic oportun al diferitelor afecțiuni și procese patologice. * Să demonstreze abilități de corelare a leziunilor morfologice cu datele clinice. * Să demonstreze profesionalism și standarde etice înalte în toate aspectele legate de practica medicala, in special competenta, onestitate, integritate, empatie, respect față de ceilalți, responsabilitate profesională și socială. * Să demonstreze capacitatea de a dobândi noi informații și date și să aprecieze critic validitatea și aplicabilitatea acestora la luarea deciziilor profesionale, inclusiv aplicarea tehnologiilor informaționale pentru susținerea clinică de luare a deciziilor. | | | |
| Manopere practice achiziționate | * Însușirea metodei de descriere a leziunilor macroscopice și microscopice; * Însușirea metodei de formulare a unui diagnostic anatomopatologic; * Însușirea și utilizarea corectă a terminologiei medicale specifice din domeniul anatomiei patologice și a citopatologiei; * Aplicarea diagnosticului diferențial între diferitele tipuri de leziuni în funcție de metoda de studiu; * Însușirea tehnicii de recoltare a probelor pentru examen histopatologic; * Conștientizarea rolului stabilirii diagnosticului anatomopatologic în urma examenului intravital, post-mortem cât și pentru și activitățile de cercetare; * Înțelegerea necesității corelării diagnosticului anatomopatologic cu alte metode de investigație (examen ecografic, radiologic, microbiologic etc.), întrucât diagnosticul fiind în final rezultanta muncii în echipă; * Dezvoltarea abilităților privind întocmirea și prezentarea unui referat de specialitate; * Conștientizarea necesității de documentare permanentă și de exersare continuă a tehnicilor însușite. | | | |
| Forma de evaluare | Examen | | | |